Geriausia įsirengti malkinę krosnelę, bet įrengiant pirtį name ar bute tai sukels nemažai problemų – reikia dūmtraukio, papildomos ventiliacijos, priešgaisrinės saugos ir energetinio efektyvumo užtikrinimo. Tad šiuo atveju patariu rinktis elektrinę krosnelę, kuri galėtų talpinti kuo daugiau skaldytų akmenų – tuomet išgaunamas švelnesnis ir sodresnis garas. Apatiniai akmenys turi būti didesni už viršutinius, nes jie turi sukaupti šilumą ilgesniam laikui. Nenaudokite natūralių lauko akmenų, t.y. riedulių, nes juose gali būti organinių priemaišų – jiems skilus pasklinda bjaurus kvapas, kuris ilgai neišsivėdina.